REPUBLIKA HRVATSKA

KRAPINSKO-ZAGORSKA ŽUPANIJA

OPĆINA JESENJE

**OSNOVNA ŠKOLA GORNJE JESENJE**

Gornje Jesenje 78

49233 Gornje Jesenje

**BILJEŠKE UZ FINANCIJSKI IZVJEŠTAJ ZA RAZDOBLJE OD 01.01.-31.12.2024.**

*Naziv obveznika*: Osnovna škola Gornje Jesenje

*Razdoblje za koje se sastavljaju bilješke*: 01.01.2024.-31.12.2024.

*Broj RKP-a*: 15840

*Oznaka razine*: 31

*„Osnovna škola Gornje Jesenje posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Osim osnovne djelatnosti odgoja i obrazovanja, Osnovna škola Gornje Jesenje se bavi gospodarsku djelatnošću te ostvaruje vlastite prihode od prodaje proizvoda odnosno otpadnog papira i zakupa poslovnog prostora. Osnovna škola Gornje Jesenje nije u sustavu poreza na dobit ni u sustavu poreza na dodanu vrijednost.*

*Osnovna škola Gornje Jesenje vodi proračunsko računovodstvo prema Zakonu o proračunu i Pravilniku o proračunskom računovodstvu i Računskom planu te financijska izvješća sastavlja sukladno Pravilniku o financijskom izvještavanju u proračunskom računovodstvu.*

*Zakonski predstavnik Osnovne škole Gornje Jesenje je Radovan Cesarec, mag.cin. Financijski izvještaj sastavila je voditeljica računovodstva Marinela Belošević, mag.oec.“*

**Bilješke uz Izvještaj o prihodima i rashodima, primicima i izdacima**

* **Bilješka br. 1** **uz poziciju šifru 632 Pomoći od međunarodnih organizacija te institucija tijela EU-** u tekućoj izvještajnoj godini ostvareno je 11.800,49 eura prihoda, od ukupnog iznosa 9.480,37 eura prihoda se odnosi na tekuće pomoći, dok 2.320,12 eura prihoda se odnosi na kapitalne pomoći. Prihodi su ostvareni u sklopu projekta. **Erasmus+ Mi smo djeca ove Zemlje** za nabavu opreme škole, te za ostale materijalne rashode škole u sklopu projekta. Program je usmjeren na jedno od važnijih tema današnjice – očuvanjem i zaštitom okoliša. Projekt je organiziran preko Agencije za mobilnost i programe Europske unije, a sastavni dio projekta je i međunarodna razmjena učenika i učitelja. Projekt ujedno omogućava svim sudionicima da upoznaju i kulture drugih naroda Europe.
* **Bilješka br. 2** **uz poziciju šifru 633 Pomoći proračunu iz drugih proračuna korisnicima i izvanproračunskim korisnicima-** ova vrsta prihoda se odnosi na pomoći iz općinskog proračuna i u tekućoj izvještajnoj godini ostvareno je 7.000 eura prihoda, od ukupnog iznosa 3.405,64 eura prihoda se odnosi na tekuće pomoći, dok 3.594,36 eura prihoda se odnosi na kapitalne pomoći. Prihodi su ostvareni za nabavu opreme škole, te za ostale materijalne rashode škole.
* **Bilješka br. 3 uz poziciju šifru 636 Pomoći proračunskim korisnicima iz proračuna koji im nije nadležan-** u tekućoj izvještajnoj godini ostvareno je 613.468,86 eura prihoda što čini povećanje za 25,5% u odnosu na prošlo izvještajno razdoblje. Sredstva su ostvarena od Ministarstva znanosti i obrazovanja za isplate plaće i materijalnih prava koja su povećana sukladno dogovoru Vlade i sindikata javnih i državnih službi, za financiranje školske kuhinje i za nabavu udžbenika za šk. god. 24/25. godinu.
* **Bilješka 4 uz poziciju šifru 6526 Ostali nespomenuti prihodi** – prihodi u izvještajnoj godini ostvareni su za 1,4 % više u odnosu na prošlo izvještajno razdoblje, tj. ostvareni su u iznosu od 7.017,93 eura. Ostvareni prihodi u izvještajnoj godini se odnose na realizirane izlete i terenske nastave učenika te za ostale namjenske rashode.
* **Bilješka br. 5 uz poziciju šifru 663 Donacije od pravnih i fizičkih osoba izvan općeg proračuna i povrat donacija po protestiranim jamstvima-** u izvještajnoj godini ostvareno 10.018,40 eura prihoda, dok je u istom razdoblju prethodne godine ostvareno 19.280,15 eura prihoda. Od ukupnog iznosa 8.505,07 eura prihoda se odnosi na tekuće pomoći, dok 1.513,33 eura prihoda se odnosi na kapitalne pomoći.. Od Crvenog križa ostvareno je 87,20 eura za solidarnost na djelu. ŽŠSS KZŽ ostvareno je 3.876,20 eura, od HGK- ostvareno je 410,00 eura, Udruge dragovoljaca i veterana domovinskog rata RH ostvareno je 2.250,00 eura, od trgovačkih društava ostvareno je 3.075,00 eura te fizičkih osoba 320,00 eura.
* **Bilješka br. 6 uz poziciju šifru 671 Prihodi iz nadležnog proračuna za financiranje redovne djelatnosti proračunskih korisnika-** u izvještajnoj godini ostvareno 52.206,72 eura. Ukupan iznos ostvarenih sredstava odnosi se na sredstva Decentralizacije za redovno poslovanje Škole u iznosu od 35.846,53 eura, a preostali iznos 16.360,19 eura odnosi se izvanredna sredstva za hitne intervencije, sudjelovanju u projektima Školska shema, E-tehničar, Građanski odgoj, Baltazar- pomoćnici u nastavi, za županijska natjecanja učenika, zimske i proljetne radionice učenika.
* **Bilješka br.7 uz poziciju šifru 3113 Plaće za prekovremeni rad**- u tekućoj izvještajnoj godini ostvareno je 14.529,11 eura rashoda, dok je u istom razdoblju prošle godine ostvareno 6.106,81 eura rashoda. Razlog povećanja rashoda je zbog učestalih bolovanja zaposlenika za koje je bilo potrebno realizirati zamjene.
* **Bilješka br. 8 uz poziciju šifru 3211 službena putovanja**- u izvještajnoj godini ostvareno je 6.002,93 eura, a odnosi se na naknade prijevoza i dnevnica za službena putovanja.
* **Bilješka br. 9 uz poziciju šifru 3223 Energija**- u izvještajnoj godini ostvareno je 18.272,21 eura rashoda dok je u prošlom izvještajnom razdoblju ostvareno 28.786,88 eura.
* **Bilješka br. 10 uz poziciju šifru 3224 Materijal i dijelovi za tekuće i investicijsko održavanje**- u izvještajnoj godini ostvareno je 2.659,86 eura rashoda dok je u prošloj izvještajnoj godini ostvareno 1.072,03 eura rashoda što čini povećanje za 48,1 % u odnosu na prethodno razdoblje.
* **Bilješka br. 11 uz poziciju šifru 3225 Sitni inventar i autogume-** u tekućoj izvještajnoj godini ostvareno je 3.575,05 za nabavu sitnog inventara, koja je neophodna za rad.
* **Bilješka br. 12 uz poziciju šifru 3227 Službena, radna i zaštitna odjeća i obuća-** u tekućoj izvještajnoj godini ostvareno je 593,21 eura rashoda zbog nabave službene radne odjeće za tehničko osoblje škole, koja je neophodna za rad.
* **Bilješka br. 13 uz poziciju šifru 3231 Usluge telefona, pošte i prijevoza-** u tekućoj izvještajnoj godini ostvareno je 10.443,53 eura rashoda dok je u istom razdoblju prethodne godine ostvareno 7.124,27 eura rashoda. Razlog povećanja je zbog više realiziranih izleta i terenskih nastava učenika, a time i povećanje cijene prijevoza.
* **Bilješka br.** **14 uz poziciju šifru 3239 Ostale usluge**- u tekućoj izvještajnoj godini ostvareno je 707,86 eura rashoda što čini povećanje za 107,6% rashoda.
* **Bilješka br. 15 uz poziciju šifru 3293 Reprezentacija-** u tekućoj izvještajnoj godini ostvareno je 6.884,65 eura rashoda koji se odnose na nabavu materijala u svrhu sportskih natjecanja učenika osnovnih škola te rashoda vezanih uz projekt Erasmus +.
* **Bilješka br. 16 uz poziciju šifru 3295 Pristojbe i naknade**- u izvještajnoj godini Škola je ostvarila 1904,00 eura rashoda što se odnosi na naknadu u slučaju neispunjavanja kvote u zapošljavanju osoba sa invaliditetom.
* **Bilješka br. 17 uz poziciju šifru 3299 Ostali nespomenuti rashodi poslovanja**- u izvještajnoj godini ostvareno je 9.116,05 eura rashoda koji se odnose za aktivnosti učenika u projektu „Erasmus + Mi smo djeca ove zemlje“.
* **Bilješka br. 18 uz poziciju šifru 3812 Tekuće donacije u naravi**- u tekućoj izvještajnoj godini ostvareno je 214,52 eura rashoda za nabavu higijenskih potrepština za učenice škole.
* **Bilješka br. 19 uz poziciju šifru 4223 Oprema za održavanje i zaštitu**- u tekućoj godini ostvareno je 662,50 eura za nabavu električnog bojlera za potrebe škole
* **Bilješka br. 20 uz poziciju šifru 4227 Uređaji, strojevi i oprema za ostale namjene**- u tekućoj izvještajnoj godini ostvareno je 13.753,76 eura rashoda za nabavu blagovaonskih stolica za učenike škole, bijelih ploča za održavanje redovne nastave, perilice suđa.
* **Bilješka br**. **21 uz poziciju šifru 4241 Knjige**- u izvještajnoj godini ostvareno je 5.757,88 eura rashoda za nabavu udžbenika za učenike u školskoj godini 24/25, te za nabavu lektire za potrebe knjižnice.
* **Bilješka br**. **22 uz poziciju šifru 92211 Višak prihoda poslovanja - preneseni**- preneseni višak prihoda iznosi 9.964,15. dok je na kraju izvještajnog razdoblja za 2023. iznosio 10.165.14 eura zbog usklade bilance i stanja došlo je do razlike od 200,99 eura na teret rezultata poslovanja.

**Bilješke uz Izvještaj Bilanca**

* **Bilješka br. 23 uz poziciju šifru B001 Imovina –** u izvještajnoj godini stanje imovine na dan 31.12.2024. ukupno iznosi 1.272.959,89 eura. Od ukupnog iznosa nefinancijska imovina iznosi 1.213.091,73 eura, dok financijska imovina iznosi 59.868,16 eura. U 2024. godini nabavljena je oprema u vrijednosti 14.416,26 eura i udžbenici te lektira u vrijednosti 5.757,88 eura. Stanje žiro računa na dan 31.12.2023. iznosi 7.064,74. U tekućoj izvještajnoj godini na poziciji uz šifru 129, ostala potraživanja iznose 1.115,79 eura, u odnosu na prošlu godinu došlo je do smanjenja od 20% zbog refundacije bolovanja od strane HZZO-a.
* **Bilješka br. 24 uz poziciju šifru B003 Obveze i vlastiti izvori –** u izvještajnoj godini stanje obveza i vlastitih izvora ukupno iznose 1.272.959,89 eura. Od tog iznosa obveze iznose 54.430,70 eura, dok vlastiti izvori iznose 1.218.529,19 eura. Iskazane obveze su troškovi nastali krajem prosinca 2024. i za mjesec prosinac 2024. s datumom dospijeća u siječnju 2025. Na kraju izvještajne godine ostvareno je 4.706,84 eura viška prihoda koji se prenosi u sljedeću proračunsku godinu, a povećanje viška prihoda poslovanja odnosi se najviše na primljene donacije. Na poziciji izvanbilančnih zapisa 996 konto evidentirano je 19.394,66 eura što je ostalo nepromijenjeno odnosu na prošlo izvještajno razdoblje.

**Bilješke o rashodima prema funkcijskoj klasifikaciji**

* **Bilješka br. 25 uz poziciju šifru 09 Obrazovanje –** u izvještajnoj godini ukupno rashodi iznose 709.478,06 eura. Osnovno obrazovanje iznosi 679.414,63 eura, dodatne usluge iznose 30.063,43 eura.
* **Bilješka br. 26 uz poziciju šifru 096 Dodatne usluge u obrazovanju** – u izvještajnoj godini ostvareni su rashodi u iznosu od 30.063,43 eura što povećanje za 25,8% u odnosu na prošlo izvještajno razdoblje. Razlog povećanje odnosi se na povećanje cijene prijevoza učenika na izlete i terenske nastave.

**Bilješke o promjenama u vrijednosti i obujmu imovine i obveza**

* **Bilješka br. 27 uz poziciju šifru 9151 Promjene u vrijednosti i obujmu imovine** – u izvještajnoj godini nije bilo promjena.

**Bilješke uz Izvještaj o obvezama**

* **Bilješka br. 28 uz poziciju šifru V002 Povećanje obveza u izvještajnom razdoblju-** u tekućoj izvještajnoj godini ostvareno je 718.690,69 eura rashoda. Od ukupnog ostvarenih rashoda u izvještajnoj godini, za rashode plaća i materijalna prava zaposlenika ostvareno je 581.339,55 eura, za materijalne rashode ostvareno je 111.909,24 eura, za usluge banke ostvareno je 528,43 eura, za nabavu opreme 20.174,14 eura, te ostale tekuće obveze 3.827,04 eura.
* **Bilješka br.** **29 uz poziciju šifru V004 Podmirene obveze u izvještajnom razdoblju**- u tekućoj izvještajnoj godini podmireno je 718.320,09 eura rashoda. Od ukupno podmirenih rashoda u izvještajnoj godini, za rashode plaća i materijalna prava zaposlenika podmireno je 574.372,17 eura, za materijalne rashode podmireno je 117.906,51 eura, za usluge banke podmireno je 503,07 eura, za nabavu opreme 20.174.14 eura te ostale tekuće obveze 4.415,00 eura.
* **Bilješka br. 30 uz poziciju šifru V006 Stane obveza na kraju izvještajnog razdoblja**- na kraju razdoblja stanje obveza iznosi 54.430,70 eura. Od ukupnog iznosa rashodi za zaposlene iznose 49.917,43 eura, za plaću za mjesec prosinac 2024.godine koja dospijeva u siječnju 2025., za materijalne rashode obveze na kraju izvještajnog razdoblja iznose 3.168,90 eura, obveze za financijske rashode iznose 68,19 eura, dok ostale tekuće obveze iznose 1.276,18 eura.

Voditeljica računovodstva Ravnatelj škole

Marinela Belošević Radovan Cesarec, mag.cin